Par Latvijas Universitātes atklāta konkursa

**“Mēbeļu un aprīkojuma piegāde un uzstādīšana”**

(iepirkuma identifikācijas Nr.LU 2018/24\_ERAF)

(turpmāk – Konkurss) nolikumā noteikto prasību skaidrojumu

Latvijas Universitātes ACAP iepirkumu komisija (turpmāk – Komisija) 2018. gada 11. aprīlī no piegādātāja ir saņēmusi jautājumu un vienbalsīgi ir nolēmusi sniegt šādu atbildi:

**Jautājums:** Nolikumā minētais iesniegšanas datums 7.05.2018 ir nesamērīgs īss, priekš tāda apjoma iepirkuma. Tehniskajā specifikācijā ir ietvertas 185 dažādas pozīcijas. Lai iesniegtu finanšu piedāvājumu – tehniķiem ir jāizrēķina precīzas cenas, te ir vajadzīgs laiks, jo specifikācijas lielākā daļa pozīciju nav standarta preces, kur cenas ir gatavas pēc kataloga. Tam visam ir nepieciešams ilgāks laiks, lai sagatavotu pēc iespējas precīzāku un labāku piedāvājumu. Lai atrastu pozīcijas, piemēram: krēsli arī ir vajadzīgs laiks. Arī maija pirmās nedēļas datumi 30-1-4 ir kalendāra sarkanie datumi jeb brīvdienas. Lūgums izskatīt mūsu prasību un pagarināt termiņu līdz 21.05.2018.

**Atbilde:** Pasūtītājs 30 dienu piedāvājumu iesniegšanas termiņu ir noteicis atbilstoši normatīvo aktu prasībām, ņemot vērā plānoto līguma noslēgšanas un mēbeļu piegādes laiku. Piedāvājuma sagatavošanai nepieciešamo cilvēkresursu apjomu nosaka katrs piegādātājs individuāli, līdz ar to piegādātājam ir iespējams nepieciešamības gadījumā piesaistīt papildu resursus. Atbilstoši Pasūtītāja rīcībā esošajai informācijai norādītais termiņš ir pietiekams piedāvājuma sagatavošanai, papildus ņemot vērā, ka ir noteikta elektroniska piedāvājuma iesniegšana. Norādām, ka Tehniskajā specifikācijā unikālo pozīciju ir ap 120, bet pārējās ir gandrīz identiskas kādai citai pozīcijai (atšķiras tikai daži izmēru parametri), kas šādām pozīcijām neprasa atsevišķas izmaksu kalkulācijas. Ņemot vērā augstāk minēto, Pasūtītāja ieskatā nepastāv objektīvi apstākļi piedāvājumu iesniegšanas termiņa pagarināšanai..